Kalye Pioneer

Ang Kalye Pioneer () ay isang tagapagpatuloy ng Abenida Boni sa silangan ng Abenida Epifanio de los Santos (o EDSA) sa silangang Kalakhang Maynila, Pilipinas. Ang haba nito ay 1.6 kilometro (o 1.0 milya). Sa malaking bahagi ng kahabaan nito, mayroon itong apat na linya (dalawa sa bawat direksyon) at sinasaklaw ang ruta mula sa sangandaan nito sa EDSA sa Barangka Ilaya, Mandaluyong (kung saan mangagaling ang trapiko mula sa tunel ng Abenida Boni), hanggang sa silangang dulo nito sa Bulebar Shaw sa hangganan ng mga barangay Kapitolyo at San Antonio sa Pasig, kalapit ng Sentrong Ortigas. Pagdaan nito, dadaan ito sa Robinsons Cybergate Complex kung saan matatagpuan ang gusaling pamilihan ng Forum Robinsons; mga planta ng United Laboratories (UNILAB); at Greenfield District, isang mixed-use development sa timog ng Sentrong Ortigas sa may sangandaan nito sa Bulebar Shaw. Ang Kalye Pioneer ay kinaroroonan din ng ilang bagong itinatayong kondominyum, mga sityo ng lunduyang pantawag, at ilang strip mall.

Mga sanggunian

Kategorya:Mga lansangan sa Kalakhang Maynila